যাদবপুর কাণ্ডে কামালগাজি থেকে গড়িয়া মোড় পর্যন্ত প্রতিবাদ বিক্ষোভে SFI-DYFI

সুকদেব দে, সোনারপুর: যাদবপুরের (Jadavpur Incident) ঘটনার প্রতিবাদে শিক্ষামন্ত্রীর (Education Minster Bartya Basu) গ্রেফতারের দাবি সহ সৃজন ভট্টাচার্যকে (Srijan Bhattacharya) জিজ্ঞাসাবাদের নামে এখনও পর্যন্ত যাদবপুর থানায় আটকে রাখার প্রতিবাদে বিক্ষোভ মিছিল SFI-DYFI এর।

কামালগাজি (Kamal Ghazi) মোড় থেকে গড়িয়া মোড় পর্যন্ত প্রতিবাদ মিছিল SFI-DYFI এর। মিছিলের জেরে ব্যাহত যান চলাচল। এই ঘটনার প্রতিবাদে গড়িয়া মোড়ে রাস্তা অবরোধ করা হবে বলে হুঁশিয়ারি বাম ছাত্র যুবদের।

শনিবার যাদবপুরের কাণ্ড নিয়ে একাধিক পদক্ষেপ গ্রহণ করেছে কলকাতা পুলিশ। তদন্তকারী আধিকারিকরা যাদবপুর বিশ্ববিদ্যালয়ের অন্তর্বর্তী উপাচার্যের ছিঁড়ে যাওয়া পোশাক নমুনা হিসেবে সংগ্রহ করেছে ৷ সেইসঙ্গে বিশ্ববিদ্যালয়ের অধ্যাপক ওমপ্রকাশ মিশ্রকে জিজ্ঞাসাবাদ করেছে ৷ আহত ছাত্র ইন্দ্রানুজ রায়ের সঙ্গেও  সঙ্গে কথা বলেছে তারা। এর আগে তিনজন ছাত্রকে জিজ্ঞাসাবাদ করেছে কলকাতা পুলিশ।

আরও পড়ুন: যাদবপুর কাণ্ডে সৃজন ভট্টাচার্যকে তলব!

উল্লেখ্য, মার্চের ১ তারিখ যাদবপুর বিশ্ববিদ্যালয় চত্বরে আয়োজন করা হয় তৃণমূল কংগ্রেসের অধ্যাপকদের সংগঠন ওয়েবকুপার সম্মেলন ৷ সেখানে যোগ দেন শিক্ষামন্ত্রী ব্রাত্য বসু ৷ তাঁকে ঘিরে ছাত্রছাত্রীদের একাংশ বিক্ষোভ দেখায় ৷ তাঁর গাড়ি আটকায়। উত্তমে চরমে পৌঁছয়। আহত হন বেশ কয়েকজন ছাত্র। গুরুতর আহত হন ইন্দ্রানুজ রায় ৷ হাসপাতালে চিকিৎসাধীন তিনি।

যাদবপুর বিশ্ববিদ্যালয় কাণ্ডে হাইকোর্টের প্রবল ভর্ৎসনার মুখে পড়ে কলকাতা পুলিশ। তদন্তে তৎপরতা বৃদ্ধি পায়। ঘটনার দিন ক্যাম্পাসে ঝামেলার সময়ে যাদবপুর বিশ্ববিদ্যালয়ের অন্তর্বর্তী উপাচার্য ভাস্কর গুপ্তের পোশাক ছেঁড়া হয় বলে অভিযোগ ৷ লালবাজার সূত্রের খবর, যাদবপুর থানার পুলিশ সেই ছেঁড়া পোশাকও নমুনা হিসেবে সংগ্রহ করেছে ৷ সেটি ফরেন্সিক পরীক্ষা জন্য পাঠানো হবে। যে গাড়ির ধাক্কায় ইন্দ্রানুজ আহত হন বলে অভিযোগ, সেই গাড়িটিও ভালোভাবে পরীক্ষা করেছেন তদন্তকারী আধিকারিকরা।