যাদবপুর ফের ফিরে পাবে, আশা সৃজনের

কলকাতা: যাদবপুর লোকসভা (Jadavpur Lok Sabha) কেন্দ্রে নির্বাচনী প্রচারে ঝড় তুললেন সুজন চক্রবর্তী (Sujan Chakraborty) ও সৃজন ভট্টাচার্য (Srijan Bhattacharya)। যাদবপুর কেন্দ্রের প্রার্থী সৃজন ভট্টাচার্যের হয়ে প্রচারে নামলেন যাদবপুরের প্রাক্তন সাংসদ সুজন চক্রবর্তী। তিনি নিজেও এবার দমদম লোকসভা কেন্দ্রের প্রার্থী। সৃজন ভট্টাচার্য মঙ্গলবার কালিবাজার এলাকা থেকে প্রচার শুরু করেন। সুজন বলেন যাদবপুরকে সৃজনশীল গড়ে তুলতে হবে তাই সৃজনকে জেতাতেই হবে।

জয়ের ব্যাপারে আত্মবিশ্বাসী সৃজন। যাদবপুর এবার বামেরা পুনরুদ্ধার করবে বলে তিনি আশাবাদী।
১ জুন সপ্তম দফায় যাদবপুর লোকসভা কেন্দ্রে ভোট। তার আগেই জোরকদমে প্রচারে নেমে পড়লেন যাদবপুরের সিপিআইএম প্রার্থী সৃজন ভট্টাচার্য ৷ ২০০৯ পর্যন্ত বামেদের দখলে থাকা যাদবপুর লোকসভা কেন্দ্র বামেদের দখলে ছিল। একসময় বামেদের শক্তঘাঁটি যাদবপুর লোকসভা যাদবপুর পুনরুদ্ধার করবে বামেরা। লোকসভা ভোটে জয়ের ব্যাপারে আত্মবিশ্বাসী সিপিআইএম প্রার্থী সৃজন ভট্টাচার্য। মহিলাদের প্রকৃত উন্নয়ন করতে হবে বলে তার বক্তব্য। দেশ ও রাজ্যে একাধিক নারী নির্যাতনের ঘটনা ঘটেছে। মহিলাদের ভোট হিসেবে না দেখে মানুষ হিসেবে দেখা উচিত বলের তার মন্তব্য।

আরও পড়ুন: লিড দিলেই সেই এলাকায় বেশি কাজ, দলীয় নেতাদের বার্তা বিজেপির সুভাষের

নির্বাচন ঘোষণা হওয়ার অনেক আগে থেকে রাজনৈতিক দলগুলি দেওয়াল লিখন শুরু করে দিয়েছে ৷ বাম প্রার্থীর দাবি (CPM Candidate), দেওয়ালে নাম লিখলে, তা কয়েকদিন পরে মুছে যাবে ৷ তিনি মানুষের মনে নিজের কাজ দিয়ে জায়গা করবেন৷ সুজন চক্রবর্তী বলেন কবীর সুমন, সুগত বসু ও মিমি চক্রবর্তীর মত প্রার্থীদের উপর যাদবপুরের মানুষ আর ভরসা করতে পারছেন না। মানুষের প্রয়োজনে পাশে থাকবে এইরকম প্রার্থীর প্রয়োজন। তাই মানুষ বামেদের উপর ভরসা রাখছে বলে জানান তিনি।